મોડરેટલી ઇન્ટરેસ્ટિંગ એવી આ ફિલ્મ લગભગ પોણા બે કલાકની છે, જેમાં સ્ટોરીઝ ઇન્ટરેસ્ટના ઊતરતા ક્રમમાં ગોઠવાયેલી છે. યાને કે રેણુકા શહાણેની સ્ટોરી સૌથી વધુ ઇન્ટરેસ્ટિંગ અને ઓલમોસ્ટ સાઇલોકોજિકલ થ્રિલર ટાઇપની છે. બાય ધ વે, લાંબા સમયે ફિલ્મી પડદે દેખાયેલાં રેણુકા શહાણેના ચહેરા પર જૂની બિલ્ડિંગ જેવો ડાઘાદાર મેકઅપ અને પૅકિંગ મૂકીને બનાવાયેલું બેડોળ શરીર જોઇને હાયકારો નીકળી જાય એવું છે. અમને તો સિદ્ધાર્થ કાક સાથે કોરસમાં ‘નમસ્કાર’ બોલીને ‘દૂરદર્શન’ પર ટૂથપેસ્ટની મૉડલ જેવા સ્માઇલ સાથે ‘સુરભિ’ની શરૂઆત કરતાં રેણુકા શહાણે જ પસંદ છે. હા, એમની એક્ટિંગને કોઈ ડાઘ નથી લાગ્યા!